Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 333

26. Cikk Koordinációs Bizottság A Koordinációs Bizottság a főtitkárból, a főtitkár-helyettesből és a három Iroda igazgatójából áll. A Bizottságban a főtitkár, távollétében pedig a főtitkár-helyettes elnököl. A Koordinációs Bizottság belső irányító csoportként jár el, amely tanácsot ad és gyakorlati segítséget nyújt a főtitkárnak minden olyan igazgatási, pénzügyi, az információs rendszert érintő és műszaki együttműködési kérdésben, amely nem tartozik valamely meghatározott Szektor vagy a Főtitkárság kizárólagos hatáskörébe, továbbá a külkapcsolati és a közönségtájékoztatási kérdésekben. Tevékenysége során a Bizottság teljes körűen szem előtt tartja a jelen Alapokmány, az Egyezmény, a Tanács döntéseinek rendelkezéseit, valamint az Egyesület egészének érdekeit.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes